Minister uten portefølje

En minister uten portefølje eller konsultativ statsråd er et regjeringsmedlem som ikke har ansvar for et eget departement og, i en del tilfeller, ikke engang har ansvar for noen spesielt definerte arbeidsoppgaver.

Stillingen har en lang historie i Storbritannia og land som har et politisk system som er påvirket av det britiske. Der brukes den gjerne for å få med visse personer, som partilederen i regjeringspartiet, på regjeringsmøtene uten at de blir sittende med ansvar for et departement. I andre land kan man finne tilsvarende ordninger, gjerne i form av at en person har ansvar for en spesiell arbeidsoppgave innenfor et departement, og tilhører regjeringen uten å ha en regulær ministerpost. I flere land har det blant annet vært vanlig at man i tillegg til en utenriksminister, som er sjef for Utenriksdepartementet, har for eksempel en minister uten portefølje i Utenriksdepartementet med ansvar for bistand eller Europasaker, og tilsvarende i andre departementer. Et annet eksempel er at kulturministeren i Sverige i flere år egentlig en minister uten portefølje for kultursaker i Utbildningsdepartementet, og uten ansvar for eget departement.

Norge
I Norge har begrepet blitt brukt om ministre som styrer en avdeling i et departement, slik det for eksempel var tidligere med bistandsministeren og handelsministeren, som begge var underlagt Utenriksdepartementet.

Eksempler på norske ministre uten portefølje
Periode  Minister  Posisjon  Departement  Regjering1945Kirsten HansteenKrigsofreSosialEinar Gerhardsen 1 1974–78  Jens Evensen  Havrett  Utenriks  Bratteli 2  Nordli 1979–81  Per Kleppe  Planlegging  Finans  Nordli  Brundtland 11983Reidun BruslettenBistand (*)UtenriksWilloch 1988–97   Utenrikshandel  Utenriks   1990–97  Grete Faremo  Kari Nordheim-Larsen  Bistand  Utenriks  Brundtland 3  Jagland 1996–97  Terje Rød-Larsen  Bendik Rugaas  Planlegging  Finans  Jagland 1997–01  Hilde Frafjord Johnson  Anne Kristin Sydnes  Hilde Frafjord Johnson  Utvikling og menneskerett  Utenriks  Bondevik 1  Stoltenberg 1  Bondevik 2 2001–04  Ingjerd Schou  Sosial  Sosial og helse  Bondevik 2 2004–05  Dagfinn Høybråten  Arbeid og sosial (*)  Arbeid og administrasjon  Kommunal og regional  Bondevik 2 2004–05  Morten Andreas Meyer  Modernisering (*)  Arbeid og administrasjon  Bondevik 2 2005–09  Erik Solheim  Utvikling   Utenriks  Stoltenberg 2 2009–13  Karl Eirik Schjøtt-Pedersen  Samordning  Statsministerens kontor   Stoltenberg 2 2013–15  Vidar Helgesen  EØS-saker og Norges forhold til EU  Statsministerens kontor   Solberg (*) uten portefølje i påvente av egne departementer

 Referanser 

Kategori:Ministertitler
Kategori:Politiske beskjeftigelser